

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD ILOK - prijedlog**

**GRADSKO VIJEĆE**

KLASA: 363-03/25-01/1

URBROJ: 2196-02-02-25-3

Ilok, 15. rujna 2025. godine

Na temelju članka 95. Zakona o komunalnom gospodarstvu („Narodne novine“ br. 68/18, 110/18, 32/20 i 145/24) te članka 28. Statuta Grada Iloka („Službeni vjesnik“ Vukovarsko-srijemske županije br. 11/13, 4/18, 9/19, 4/20, „Službeni glasnik“ Grada Iloka br. 2/21, 8/21, 3/25) Gradsko vijeće Grada Iloka na svojoj 2. sjednici, održanoj \_\_\_\_\_\_. rujna 2025. godine donosi

**ODLUKU**

**o izmjenama i dopunama Odluke o komunalnoj naknadi**

**Članak**

U Odluci o komunalnoj naknadi („Službeni glasnik“ Grada Iloka br. 11/22) članak 3. mijenja se i glasi:

„Komunalna naknada plaća se na području grada Iloka (naselja Ilok, Šarengrad, Mohovo i Bapska).

Prostorna područja Grada Iloka za obračun i plaćanje komunalne naknade razvrstavaju se, ovisno o pogodnosti položaja i stupnju opremljenosti objektima i uređajima komunalne infrastrukture, u četiri zone, a obuhvaćaju:

**I. ZONA**: Trg Nikole Iločkog, Trg žrtava domovinskog rata, J. Benešića, Trg križnog puta, Koševi, Dr. Franje Tuđmana, Trg sv. Ivana Kapistrana, Šetalište o. M. Barbarića, Vlatka Kraljevića.

**II. ZONA**: Dunavska, A. Starčevića, A. Šenoe, G. Štipka, A Benešića (do semafora), Kralja Tomislava, Braće Đaković, J.J. Strossmayera (od Trga J. Vuletića do A. Benešića), Trg J. Vuletića, S. Radića (do Zagrebačke), Zagrebačka, Hercegovačka, A. Cesarca, M. Papka, Srijemska, I. Gundulića, Lj. Gaja, A.G. Matoša, M. Krleže, V. Nazora, V. Mačeka, Zrinski Frankopanska, M. Gupca, I. Meštrovića, Židovska, Ribarska, Školska, I.G. Kovačića (do mlina), Trg Adama Vereša, Masarikova, Lj. Štura, P. Preradovića, M. Štefanika, J. Maliaka, Grobljanska, Staklenac (do Voršakove), Bana Josipa Jelačića.

**III. ZONA**: Fruškogorska, Matice Hrvatske, T. Bošnjaka, Vinogradska, J. Meštrovića, E. Kvaternika, I.G. Kovačića (od mlina), S. Zajaca, Ribnjak, A. Stepinca, Kneza Branimira, Kralja Zvonimira, Kneza Trpimira, Staklenac (od Voršakove), Voršakova, T. Ujevića, A. B. Šimića, J. J. Strossmayera (od semafora), A. Benešića (od semafora), Sofija, Principovac, Radoš, Lovka, Bišket, Renovo, Vodenica, te naselja Šarengrad, Bapska i Mohovo.

**IV. ZONA**: sve ostale rudine. „

**Članak 2.**

Postupci započeti do stupanja na snagu ove odluke, nastavit će se i dovršiti prema odredbama Odluke o komunalnoj naknadi („Službeni glasnik“ Grada Iloka 11/22).

**Članak 3.**

Ova Odluka stupa na snagu osmog dana od dana objave u „Službenom glasniku“ Grada Iloka.

Predsjednik Gradskog vijeća

Darko Dobošević, mag.educ.math.et.inf.

Dostaviti:

* Vijećnici
* Jedinstveni upravni odjel
* Pismohrana